আডলফ হিটলার
আডলফ হিটলার ( জার্মান ভাষায়: Adolf Hitler "আডল্‌ফ্‌ হিট্‌লা") (২০শে এপ্রিল, ১৮৮৯ - ৩০শে এপ্রিল, ১৯৪৫) অস্ট্রীয় বংশোদ্ভূত জার্মান রাজনীতিবিদ যিনি ন্যাশনাল সোশ্যালিস্ট জার্মান ওয়ার্কার্স পার্টির নেতৃত্ব দিয়েছিলেন। হিটলার ১৯৩৩ থেকে ১৯৪৫ সাল পর্যন্ত জার্মানির চ্যান্সেলর এবং ১৯৩৪ থেকে ১৯৪৫ সাল পর্যন্ত সে দেশের ফিউরার ছিলেন।
অস্কার শিন্ডলার
অস্কার শিন্ডলার () (২৮শে এপ্রিল, ১৯০৮ - ৯ই অক্টোবর, ১৯৭৪) একজন জার্মান শিল্পপতি যিনি হলোকাস্টের হাত থেকে প্রায় ১,২০০ ইহুদিকে বাঁচিয়েছিলেন। এই ইহুদিদেরকে তিনি সামরিক বাধ্যতামূলক শ্রমের কারখানা থেকে প্রথমে পোল্যান্ডে নিজের কারখানাতে এবং পরবর্তীকালে চেক প্রজাতন্ত্রে নিজের বাড়ির কাছের কারখানাতে নিয়ে আসেন। এভাবেই যুদ্ধ শেষ হওয়ার পূর্ব পর্যন্ত তাদেরকে রক্ষা করেন শিন্ডলার। তিনি সর্বাধিক ইহুদিকে হলোকাস্ট থেকে রক্ষা করতে পেরেছিলেন। তার জীবনী নিয়ে শিন্ডলার্‌স আর্ক নামে একটি উপন্যাস প্রকাশিত হয়েছে যার উপর ভিত্তি করে স্টিভেন স্পিলবার্গ তার শিন্ডলার্স লিস্ট চলচ্চিত্রটি নির্মাণ করেছেন।